Document ID: /roh_data/filtered/fineweb-2-filterrobots_roh.jsonl.gz/32191

Kanton Graubünden
Chantun Grischun
Cantone dei Grigioni
7000 Cuiratel +41 81 257 21 21
Chanzlia chantunala dal Grischun
Chasa grischa
Reichsgasse 35
7001 Cuira
La responsabladad generala per ils cuntegns da la pagina d'internet www.gr.ch è chaussa da la chanzlia chantunala. Per las infurmaziuns sin las paginas d'internet dals departaments e dals posts da servetsch èn quels sezs responsabels.
deep SA, Cuira
Uffizi d'informatica dal Grischun
Las paginas da www.gr.ch vegnan administradas cun Microsoft SharePoint.
skipp communications AG
Cun differentas mesiras procurain nus ch'i saja pussaivel d'acceder a questas paginas d'internet senza barrieras:
cumpatibilitad da standard XHTML e CSS
code structurà
cumonds da tastatura
Cun agid dals cumonds da tastatura pudais Vus acceder svelt e facilmain ad elements impurtants da questa pagina d'internet. Infurmaziuns detagliadas davart ils cumonds da tastatura chattais Vus sin la pagina d'internet da las "directivas davart las paginas d'internet senza barrieras da W3C".
Questa pagina d'internet metta a disposiziun cumonds da tastatura che s'orienteschan tenor las recumandaziuns dal post svizzer da certificaziun.
0: directamain a la pagina iniziala
1: directamain a la navigaziun
2: directamain al cuntegn
3: directamain al contact
4: directamain a la sitemap
5: directamain a la tschertga
Exempels per utilisar cumonds da tastatura en ils browsers ils pli frequents (consultai l'agid online da Voss browser)
Internet Explorer 5+ (Windows):
Tegnair smatgà la tasta "Alt" e smatgar la tasta da la cifra inditgada
Firefox 2.0 (Windows):
Tegnair smatgà la tasta "Alt" e la tasta "Shift" e smatgar la tasta da la cifra inditgada
L'engrondiment da la scrittira è ina part integrala da Voss browser. Las versiuns actualas da la gronda part dals browsers porschan – ultra da la regulaziun da la grondezza da la scrittira – er ina funcziun da marella che n'engrondescha betg mo la scrittira, mabain proporziunalmain l'entira vista. Plinavant chattais Vus funcziuns da marella er en ils programs auxiliars da standard dal sistem operativ respectiv.
Exempel: Funcziun da marella da l'Internet Explorer 7+ (Windows)
Engrondir: Tegnair smatgà la tasta "Ctrl" e smatgar la tasta "+" da las cifras
Empitschnir: Tegnair smatgà la tasta "Ctrl" e smatgar la tasta "-" da las cifras
Per persunas tschorvas e per persunas cun impediments da la vesida tutga l'internet tar las scuvertas las pli impurtantas dal tschientaner passà. Leger la gasetta, consultar in catalog u tschertgar infurmaziuns – avant n'era quai strusch pussaivel senza agid ester – e sche bain, alura mo cun gronds sforzs. Cun l'internet e cun la derasaziun d'ina tecnologia che translatescha la lingua scritta en la lingua discurrida, stat quest access ussa a disposiziun. Meglier ditg: stess a disposiziun. La software auxiliara (uschenumnada software da "screenreader" che legia il visur) po numnadamain reproducir mo, quai ch'è legibel per ella. Là, nua che las paginas d'internet dal chantun Grischun utiliseschan il nov sistem, èn questas premissas ademplidas. Tschertas paginas d'internet èn per part anc concepidas cun la tecnologia veglia convenziunala. Questas paginas vegnan dentant surpigliadas successivamain dal tuttafatg en il nov "content management system" tenor las reglas da paginas d'internet senza barrieras.
Sche tscherts cuntegns na duessan – cunter tuttas aspectativas – betg esser accessibels, As drizzai per plaschair a noss support d'internet <email-pii>.
Il chantun Grischun metta a disposiziun ils cuntegns da la pagina d'internet www.gr.ch e www.gr-lex.gr.ch sco servetsch d'infurmaziun gratuit. Ils cuntegns servan a dar infurmaziuns generalas e na pretendan betg dad esser corrects e cumplets.
Pretensiuns da responsabladad cunter las autoritads chantunalas pervia da donns da gener material u immaterial ch'èn resultads tras l'access u tras l'utilisaziun resp. tras la nunutilisaziun da las infurmaziuns publitgadas, tras l'abus da la colliaziun u tras disturbis tecnics, vegnan exclus. Exclusa da la responsabladad è er la garanzia che la purschida online stettia permanentamain a disposiziun.
Il chantun Grischun sa resalva expressivamain il dretg da midar, da stizzar u da betg publitgar per in tschert temp – dal tuttafatg u per part – ils cuntegns, e quai da tut temp e senza annunzia.
La pagina d'internet cuntegna renviaments e links a paginas d'internet da terzas persunas. Quellas sa chattan ordaifer il champ da responsabladad dal chantun Grischun. L'access e l'utilisaziun da talas paginas d'internet han lieu sin agen ristg da l'utilisadra u da l'utilisader. Las autoritads chantunalas decleran expressivamain ch'ellas n'hajan nagina influenza sin la concepziun, sin il cuntegn e sin las purschidas da talas paginas d'internet.
Tar l'access sin questa pagina d'internet na vegnan arcunadas naginas datas persunalas. Ils servers d'internet registreschan mo datas d'utilisaziun nunpersunalas. Quellas vegnan elavuradas uschia, ch'igl èn visibels trends, quai che permetta da meglierar correspundentamain la purschida. Las datas d'utilisaziun na vegnan betg colliadas cun datas persunalas.
Las datas da persunas che vegnan inditgadas voluntarmain per il contact (mail, formular da contact), vegnan duvradas mo per dar resposta e vegnan stizzadas regularmain. Questas datas na vegnan betg dadas vinavant a terzas persunas ed er betg duvradas per auters intents.
Dumondas davart il tema "protecziun da datas" pon vegnir drizzadas per e-mail a <email-pii>.
Questa pagina d'internet utilisescha Google Analytics, in servetsch d'analisa-web da Google Inc. ("Google"). Google Analytics sa serva d'uschenumnads "cookies", vul dir datotecas da text che vegnan arcunadas sin Voss computer per pussibilitar d'analisar co che Vus duvrais la pagina d'internet. Las infurmaziuns ch'il cookie generescha davart Vossa utilisaziun da la pagina d'internet vegnan transferidas ed arcunadas per regla sin in server da Google en ils Stadis Unids da l'America. Sche l'anonimisaziun da l'adressa IP sin questa pagina d'internet è activada, vegn Vossa adressa IP però scursanida ordavant da Google tar ils stadis commembers da l'Uniun europeica u tar auters stadis che han suttascrit la cunvegna davart il spazi economic europeic. Mo en cas excepziunals vegn l'adressa IP tramessa en sia lunghezza cumplaina ad in server da Google en ils Stadis unids da l'America e scursanida là. Per incumbensa dal gestiunari da questa pagina d'internet vegn Google a duvrar questas infurmaziuns per evaluar Vossa utilisaziun da la pagina d'internet, per cumpilar rapports davart las activitads da la pagina d'internet sco er per prestar – per il gestiunari da la pagina – ulteriurs servetschs che stattan en connex cun l'utilisaziun da la pagina e cun l'utilisaziun da l'internet. L'adressa IP che Voss browser transmetta en il rom da Google Analytics, na vegn betg unida cun autras datas da Google. Cun configurar Voss browser correspundentamain pudais Vus dentant impedir ch'il browser arcunia cookies; nus rendain dentant attent che Vus na pudais en in tal cas eventualmain betg utilisar tut las funcziuns da questa pagina d'internet. Ultra da quai pudais Vus impedir che Google registreschia ed elavuria las datas ch'il cookie generescha e che sa refereschan a Vossa utilisaziun da la pagina d'internet (incl. Vossa adressa IP), tras quai che Vus chargiais giu ed installais in plugin per il browser sut il suandant link (http://tools.google.com/dlpage/gaoptout?hl=de).
Infurmaziuns pli detagliadas davart las cundiziuns d'utilisaziun e davart la protecziun da datas chattais Vus sin http://www.google.com/analytics/terms/de.html resp. sin https://www.google.de/intl/de/policies/. Nus As rendain attent che Google Analytics è vegnì extendì sin questa pagina d'internet cun il code "anonymizeIp" per garantir la registraziun anonimisada dad adressas IP (uschenumnà IP-Masking).
L'entir cuntegn da questa pagina d'internet è protegida tenor il dretg d'autura u d'autur (tuts dretgs resalvads). Tut ils dretgs da proprietad restan tar l'autura u tar l'autur. Da princip èsi permess da chargiar giu e da stampar cuntegns u parts dals cuntegns. Qua tras na vegnan dentant transferids nagins dretgs vi dals cuntegns. Senza avair ordavant il consentiment en scrit da las titularas e dals titulars dals dretgs d'autura u d'autur èsi scumandà da far reproducziuns e modificaziuns e da duvrar vinavant – per intents publics u commerzials – cuntegns da la pagina d'internet ch'èn protegids tenor il dretg d'autura u d'autur.